NARIADENIE KOMISIE (ES) č. 1837/2006
z 13. decembra 2006
o obnovení lovu sleďa obyčajného v zóne Medzinárodnej rady pre výskum morí (ICES) IVc, VIId plavidlami plaviacimi sa pod vlajkou Francúzska
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 21 ods. 3,
keďže:
(1)
V nariadení Rady (ES) č. 51/2006 z 22. decembra 2005, ktorým sa na rok 2006 stanovujú príležitosti na rybolov a príslušné podmienky pre určité násadové ryby a skupiny násadových rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (3), sa stanovujú kvóty na rok 2006.
(2)
28. februára 2006 Francúzsko informovalo Komisiu, že podľa článku 21 ods. 2 nariadenia (EHS) č. 2847/93 ukončí lov sleďa obyčajného v zóne Medzinárodnej rady pre výskum morí (ICES) IVc, VIId pre plavidlá plaviace sa pod ich vlajkou s účinnosťou od 1. marca 2006.
(3)
26. apríla 2006 Komisia podľa článku 21 ods. 3 nariadenia (EHS) č. 2847/93 a článku 26 ods. 4 nariadenia (ES) č. 2371/2002 prijala nariadenie (ES) č. 636/2006, ktorým sa ustanovuje zákaz výlovu sleďa obyčajného v zónach ICES IVc, VIId plavidlami plaviacimi sa pod vlajkou Francúzska (4) alebo zaregistrovanými vo Francúzsku s účinnosťou od toho istého dátumu.
(4)
Podľa informácií, ktoré dostala Komisia od francúzskych orgánov, množstvo sleďa obmedzí na dostupné množstvo podľa francúzskej kvóty v zónach Medzinárodnej rady pre výskum morí IVc, VIId. V dôsledku toho by sa mal povoliť výlov sleďa obyčajného plavidlami plaviacimi sa pod vlajkou Francúzska alebo zaregistrovanými vo Francúzsku.
(5)
Toto povolenie by malo nadobudnúť účinnosť 19. októbra 2006 s cieľom umožniť uzatvorenie kvóty na príslušný počet kusov sleďa obyčajného pred koncom prebiehajúceho roka.
(6)
Nariadenie Komisie č. 636/2006 by sa následne malo zrušiť s platnosťou 19. októbra 2006,
PRIJALA TOTO NARIADENIE:
Článok 1
Zrušenie
Nariadenie (ES) č. 636/2006 sa týmto zrušuje.
Článok 2
Nadobudnutie účinnosti
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od 19. októbra 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 13. decembra 2006